b'\n_START_ARTICLE_\nReve\n_START_PARAGRAPH_\nReve er et omr\xc3\xa5de i Klepp kommune p\xc3\xa5 J\xc3\xa6ren. Det ligger p\xc3\xa5 landtangen mellom Orrevannet og Nordsj\xc3\xb8en, og best\xc3\xa5r prim\xc3\xa6rt av g\xc3\xa5rdsbruk. Der finnes noen hytter, men omr\xc3\xa5det er n\xc3\xa5 ikke tilgjengelig for nybygg. Fylkesvei 507 g\xc3\xa5r gjennom omr\xc3\xa5det parallelt med strandlinjen. Strendene best\xc3\xa5r i stor grad av rullestein, som tidligere ble hentet i store mengder til pynt i hager og murer innover i landet. Rullesteinen er n\xc3\xa5 vernet. Revtangen i s\xc3\xb8renden har en ornitologisk stasjon, siden Orrevannet er et velbrukt stoppested for trekkfugl._NEWLINE_Stedet har en liten b\xc3\xa5thavn, der surfere bruker \xc3\xa5 sette ut. Bunnforholdene gir gode b\xc3\xb8lger n\xc3\xa5r vind og str\xc3\xb8m er lagelige. Nordover er det sandstrand._NEWLINE_Ogs\xc3\xa5 kitere har funnet at stedet byr p\xc3\xa5 muligheter, med hangvind.'